da en en en fr de da id da nb da da da da da da da da nb da da en en
Saif Ahmad årets spiller, mens DF ville have taget maden op i Folketinget, hvis partiet havde kendt den - Svanholm Cricketklub
Tirsdag d. 19. december 2017 kl. 19:28 af Henrik Pfaff
Under en velbesøgt julefrokost, der ganske vist var julemiddag af den slags, som Dansk Folkeparti absolut ville klage over, fik Saif Ahmad overrakt Folkebladets pokal som årets spiller. Det var i øvrigt kasserer Shabaz Shazads far – han har en restaurant – der havde leveret den.
Julefrokost i Svanholm for seniorerne med utraditionel julemad
Det kunne næsten ikke være anderledes end Saif. Starten måske ordinær, derefter century mod AB og senere et epokegørende century mod KB, der i den grad var med til at gøre os til mestre. Saif var på akademiophold i Sydafrika i efteråret og må i den grad siges at have fået udbytte af det.
Formanden Søren Henriksen holdt ”årets store tale”. Takkede og hyldede – vi har ikke plads til alle.
Han kunne afsløre at vi arbejder på en tur til Holland for vores 1. senior og U 16 hold. Måske sammen, måske hver for sig. Derudover at vi er i gang med at skaffe en udenlandsk træner næste år. Vi er i kontakt med to emner, en australier skaffet via Bobby Chawla og en sydafrikaner.
Det hele startede med at førsteholdet kom op på væggen, hvorfra de for nogle år siden blev fortrængt af 2. holdet, under middagen klubsangen og diverse andre julesange - og det gik langt bedre end de sidste år for de 20 deltagere – lidt pakkeleg og hjem i god tid i pinlig ædru tilstand.
Saud Munir afslører det nye billede på væggen. 2. holdet må finde sig i at være forsvundet
Ingen kvinder kunne få lejlighed til at melde spillerne ind i den #MeToo - brigade, som Peter Aalbæk, Harvey Weinstein og flere ikke har meget glæde af at være i.
Saif Ahmad årets spiller og to plader til centurybattet
Saud Munir plade på centurybat
F ra far til søn- 2 plader på centurybattet til Jonas Henriksen